Groep dreig met regstappe oor eksplorasie in SA oseane | Netwerk24
Perlemoenstropers duik ten aanskoue van die publiek in 'n gebied waar alle duikaktiwiteite verbode is. Nogtans was daar die afgelope drie maande slegs agt arrestasies. Inwoners van die Overstrand bepleit nou die terugkeer van Operasie Phakisa of die aanstel van private veiligheidsmaatskappye om dié misdaad te bekamp.
'n Nieregeringsorganisasie (NRO) wat hom vir mense- en omgewingsregte beywer, maak gereed vir regstappe as die regering internasionale maatskappye toestemming gee om na olie en gas in Suid-Afrika se oseane te soek.
Liziwe McDaid, direkteur van The Green Connection, het Dinsdag op die eerste dag van 'n twee dag lange beraad oor die regering se Operasie Phakisa gesê "gulsige ministers en regeringsamptenare" wat Suid-Afrika se oseane as 'n "handelsartikel wil verkoop", sal tot verantwoording geroep word. Maatskappye wat met hulle saamwerk, sal ook voor die reg gedaag word, waarsku sy.
Oudpres. Jacob Zuma het Operasie Phakisa in 2014 bekend gestel as " 'n ambisieuse plan om olie en gas in Suid-Afrika se oseane te ontgin".